ด่วน! เปิดซองสอง “แหลมฉบัง เฟส 3” PTT-GULF ผ่านคุณสมบัติฉลุยเพียงกลุ่มเดียว
ร.ท.กมลศักดิ์ พรหมประยูร ผู้อำนวยการ การท่าเรือแห่งประเ …
23 เม.ย. 2562

ร.ท.กมลศักดิ์ พรหมประยูร ผู้อำนวยการ การท่าเรือแห่งประเทศไทย (กทท.) เปิดเผยว่า ในวันนี้ (24 เม.ย.62) มีการเปิดซองที่ 2 คือ ซองคุณสมบัติของผู้เข้าร่วมประมูลโครงการพัฒนาท่าเรือแหลมฉบัง ระยะที่ 3 ท่าเทียบเรือ F จากที่ยื่นมาเสนอมา 2 กลุ่ม (Consortium) คือ กลุ่มกิจการร่วมค้า GPC และกลุ่มกิจการร่วมค้า NPC
ทั้งนี้ ปรากฎว่าทางกลุ่มกิจการร่วมค้า NPC เสนอมาไม่ครบถ้วนตามข้อเสนอ จึงมีเพียงแค่กลุ่มกิจการร่วมค้า GPC ผ่านเพียงรายเดียว
อย่างไรก็ตาม ในวันพรุ่งนี้จะมีการเปิดซองที่ 3, 4, 5 โดยคาดว่าขั้นตอนกระบวนการต่างๆ จะแล้วเสร็จภายในต้นเดือนพ.ค.
อนึ่ง กลุ่มกิจการร่วมค้า GPC ประกอบด้วย บริษัท พีทีที แทงค์ เทอร์มินัล จำกัด ในกลุ่มบมจ.ปตท (PTT) , บมจ. กัลฟ์ เอ็นเนอร์จี ดีเวลลอปเม้นท์ (GULF) , บริษัท China Harbour Engineering Commpany Limited
ส่วนกลุ่มกิจการร่วมค้า NPC ประกอบด้วย บริษัท แอสโซซิเอท อินฟินิตี้ จำกัด , บริษัท นทลิน จำกัด , บมจ. พริมา มารีน (PRM) , บริษัท พีเอชเอส ออแกนิค ฮิลลิ่ง จำกัด , China Railway Construction Corporation Limited